שמואל הכהן וינגרטן

שמואל הכהן וינגרטן (כ"ה בכסלו תר"ס; 27 בנובמבר 1899 - ב' בשבט תשמ"ז; 1 בפברואר 1987) היה איש ציבור ישראלי יליד הונגריה, מאנשי הציונות הדתית ותנועת המזרחי בשנים שלפני קום המדינה ולאחריה, יושב ראש המועצה הדתית בירושלים, סופר וחוקר.

==ביוגרפיה==
נולד במונקץ' שבקרפטים, לאהרן מרדכי הכהן. למד בישיבת פרשבורג והיה בעל השכלה כללית. עלה ארצה בשנת 1929. היה חבר בארגון ההגנה בירושלים. בשנות החמישים כיהן כיושב ראש המועצה הדתית בירושלים. באותם ימים הייתה למשרה זו חשיבות פוליטית וציבורית רבה, ומתוקף תפקידו הייתה לווינגרטן השפעה רבה בעיצוב פניה הרוחניים-דתיים של ירושלים בשנותיה הראשונות של המדינה.

היה פעיל בארגונים רבים, ובהם בהתאחדות עולי הונגריה ובארגון יוצאי רוסיה הקרפטית. סייע לניצולי שואה יוצאי אזורים אלו בשלבי קליטתם הראשונים בארץ.

בד בבד עם התעסקותו בצרכי ציבור, עסק גם במחקר תורני והיסטורי. פרסם ספרים ומחקרים בתחומים אלה, בפרט על חיי יהודי הונגריה והקרפטים. כמו כן פרסם ספר זכרונות אוטוביוגרפי, השופך אור על חיי היישוב היהודי בארץ ישראל בתקופה שלפני קום המדינה, ובעיקר על חיי הציבור הדתי והחרדי בירושלים. השתתף בכתיבה בסדרת "ערים ואמהות בישראל" - על יהודי פרשבורג ומונקץ', וכמו כן השתתף בכתיבת ערכים באנציקלופדיה של הציונות הדתית, כדוגמת הערך על הרב צבי פסח פרנק.

==משפחתו==
נישא לחיה שרה בת חיים רוזנצווייג ובניו הם צבי וינגרטן וידעיה הכהן. בין נכדיו: הרב רא"ם הכהן, הרב אביה הכהן ואלוף גרשון הכהן.

==מפרסומיו==
מספריו:
*[http://www.hebrewbooks.org/21039 בשבח ישוב הארץ] - היבט הלכתי ואגרות רבנים, תשמ"ז
*חוקי המדינה ותוקפם לפי ההלכה
*הרב יוסף נטונק - בהוצאת המחלקה לענייני הנוער של ההסתדרות הציונית, בשיתוף מוסד הרב קוק, ירושלים תש"ג
*החתם סופר ותלמידיו - יחסם לארץ ישראל, בהוצאת המחלקה לענייני הנוער של ההסתדרות הציונית, ירושלים תש"ה
*ארגון חברי ההגנה בירושלים - יחד עם יעקב אורלובסקי, תשל"ד
*קונטרס נבוני לחש - בירורים בדיני התפילה תשל"ה
*ספר זיכרון לקהילת סעליש והסביבה 326 עמודים, תשל"ו
* קונטרס השבעתי אתכם, (עם הסכמת הרב שלמה יוסף זוין), ירושלים תשל"ו
*תולדות יהודי מונקץ - בסדרת "ערים ואמהות בישראל", הוצאת מוסד הרב קוק
*תולדות יהודי ברטיסלבה (פרשבורג) - בסדרת "ערים ואמהות בישראל", הוצאת מוסד הרב קוק תש"ך
*הישיבות בהונגריה - דברי ימיהן ובעיותיהן, מראשית קיומן ועד חיסולן בשואה, הוצאת קריית ספר, ירושלים תשל"ז
*מיטען כבד - סיפורים מאת אלישבע סנש, תרגמו משה רון, נעמי ירדן ושמואל הכהן וינגרטן, תשל"ח
*מכתבים מזויפים נגד הציונות: על שמם של גדולי ישראל, כנגד ספרו של חיים בלוך, הוצאת מוסד הרב קוק תשמ"א
*תרעא זעירא לנחמתא (תרגום: שער קטן לנחמה) - לרגל פטירת אשתו, ירושלים תשל"ט
*הוציא לאור חלק מכתבי אביו, ובהם הלכות חנוכה, חוברת עם הלכות חנוכה בחרוזים על סדר א"ב.

ממאמריו:
*[http://www.daat.ac.il/daat/kitveyet/sinay/halukat-4.htm חלוקת התורה לפרקים], בתוך: סיני, כרך מב, תשי"ח
*[http://www.daat.ac.il/daat/kitveyet/sinay/hamikve-4.htm המקווה במצדה], בתוך: סיני, כרך סז, תשל"א
*[http://www.daat.ac.il/daat/kitveyet/sinay/reshitan1-4.htm ראשיתן של ההפטרות] - בתוך: סיני, כרך פג, תשל"ח
*[http://www.hebrewbooks.org/pdfpager.aspx?req=29665&pgnum=54 ר' אייזיק טירנא ותולדותיו], בתוך: המעיין, גיליון י', חוברת מס' 2, טבת תש"ל

== לקריאה נוספת ==
פירורים משולחנם של גדולי ישראל - אוטוביוגרפיה חלקית בהוצאת נכדו הרב אביה הכהן, ה'תשס"ד. בספר קורות חייו (אוטוביוגרפיה חלקית), וכן פרקי זכרונותיו מאישים עמם נפגש, דוגמת הרב צבי הירש שפירא והרב חיים אלעזר שפירא האדמו"רים ממונקאטש, הרב אהרן רוקח האדמו"ר מבעלז, הרב ישראל הגר האדמו"ר מוויז'ניץ, הרב חיים מאיר יחיאל שפירא האדמו"ר מדרוהוביץ' והראי"ה קוק, וכן פרק העוסק בפעילותו הציונית.

==קישורים חיצוניים==
* 

* איתיאל קריספין, "[https://maala.co.il/%D7%9B%D7%9A-%D7%94%D7%97%D7%9C-%D7%A1%D7%91%D7%90-%D7%9C%D7%9B%D7%AA%D7%95%D7%91/ כך החל סבא לכתוב]" באתר "[https://maala.co.il/ מעלה]", דצמבר 2023 על "פירורים משולחנם של גדולי ישראל"

==הערות שוליים==

קטגוריה:אנשי העלייה החמישית
קטגוריה:חוקרי תולדות עם ישראל
קטגוריה:יהודים הקבורים בהר הזיתים: חלקת הפרושים
קטגוריה:ישראלים ילידי סלובקיה
קטגוריה:לוחמי ההגנה
שמואל
קטגוריה:ציונות דתית: אנשי ציבור
קטגוריה:ראשי מועצות דתיות בישראל
קטגוריה:ישראלים שנולדו ב-1899
קטגוריה:ישראלים שנפטרו ב-1987